runetrust/blame-folketinget-dk huggingface dataset:
Jørn Jespersen (SF), 2001-02-22:
Det er jo et reelt dilemma, og vores svar på det dilemma er: Lad os bevare de nuværende regler, og lad os så prøve at få gjort op med princippet om, at landbruget ene af alle erhverv har ret til at kunne opføre bygninger, hvis de er erhvervsmæssigt nødvendige.
Lars Barfoed (KF), 2002-04-24:
Da den konservative ordfører, fru Charlotte Dyremose, ikke kan være til stede, skal jeg på Det Konservative Folkepartis vegne fremføre følgende: Lovforslaget, som vi her behandler, indeholder en række præciseringer af reglerne for den førtidspensionsreform, som vi Konservative er en del af forliget om, og som bl.a. giver førtidspensionister mulighed for at spare op i en ny supplerende arbejdsmarkedspensionsordning. Hermed sidestilles førtidspensionisters opsparingsmuligheder med dem for mennesker i arbejde.
Pernille Rosenkrantz-Theil (S), 2023-12-21:
Så ud over at glæde mig over selve barnets lov er jeg også rigtig tilfreds med, at vi i aftalekredsen valgte at fremsætte det ændringsforslag om at udskyde ikrafttrædelsesdatoen, så der var tid til at gøre tingene ordentligt og medarbejderne bl.a. fik tid til at dykke ordentligt ned i det store lovkompleks, der ligger omkring »Børnene Først«.
Peter Seier Christensen (NB), 2020-11-12:
Samarbejdet har til formål at støtte og styrke samarbejdet mellem de øvrige EU-medlemslande og Danmarks nationale myndigheders fælles indsats for at forebygge og bekæmpe alvorlig og organiseret kriminalitet, som berører to eller flere EU-medlemslande, og terrorisme og andre former for kriminalitet, der berører en fælles interesse.
Bertel Haarder (V), 2008-05-20:
Hvad angår spørgsmålet om en udvidelse af det besluttede tørklædeforbud for dommere, vil jeg gerne henvise til, hvad statsministeren har sagt klokkeklart, nemlig at beslutningen gælder dommere, og at der ikke er tale om, at regeringen er på vej til at udvide den beslutning.
Per Ørum Jørgensen (KF), 2007-04-27:
Nu forsøger Socialdemokraterne så åbenbart at skabe lidt tvivl om, hvor man står, men jeg tror da ikke, hvis flertallet her i Folketinget skifter, at vi er så langt fra, at man vil lægge den her bombe ind under den danske folkekirke, hvor alle med relation til den danske folkekirke siger, at det vil skabe en splittelse, som kan få ret alvorlige konsekvenser.
Erling Christensen (S), 2001-03-15:
Når målsætningerne i regeringens fødevarepolitiske redegørelse bliver en realitet, er vi i Socialdemokratiet sikre på, at vi har overvundet de alvorligste knaster på fødevareområdet, men dilemmaet står vi stadig tilbage med: fødevaresikkerhed over for dyrevelfærd, miljø, globalisering og industrialisering af lokalproduktion. Derfor skal politiske beslutninger herom fremstå klart og åbent og i dialog med befolkningen.
Karin Nødgaard (DF), 2015-03-18:
Jeg kan se, at jeg har lidt mere tid, og derfor kunne jeg godt tænke mig at høre lidt nærmere om de her nødhjælpsalarmer, for der har faktisk været lidt snak om, at der er mange ældre, der er utrygge ved, at de ikke kan få sådan en, og som så vælger selv at købe en.
Bodil Kornbek (KD), 2004-04-27:
Derfor synes vi selvfølgelig også, det er positivt, at redegørelsen gør meget ud af også at beskrive, at det er to forskellige uddannelser, som dog kan have et samarbejde med de udfordringer, det kan have, men at det er vigtigt at sætte fokus på, at det er to selvstændige grunduddannelser.
Peter Skaarup (DF), 2011-11-23:
Det er til en vis grad rigtig nok, som skatteministeren siger, at tallet ifølge besvarelsen er båret af en meget stor beslaglæggelse, ikke af hash, men af kath, men selv hvis man tog den fra, er der stadig væk sket en kæmpemæssig stigning på 200 pct. i beslaglæggelserne i forhold til 2010.
Dan Jørgensen (S), 2021-04-06:
I forhold til det konkrete spørgsmål, der handler om, hvorvidt man skal kunne forske i f.eks. thoriumbaserede teknologier, er det mit ministeries klare vurdering, at der faktisk ikke i den danske lovgivning ligger noget til hinder for, at man kan foretage den form for forskning, så derfor er der måske ikke den store uenighed lige der.
Anders Samuelsen (LA), 2017-10-26:
Regeringen arbejder inden for rammerne af Folketingets vedtagelse fra 2015, og det betyder, at vi arbejder for at sikre, at servicekontrakthaveren på Thulebasen er dansk-grønlandsk, at Grønland får størst muligt afkast af det amerikanske militærs tilstedeværelse i Grønland, f.eks. i form af lærepladser, beskæftigelse og skatteindtægter, og at der ikke fremadrettet kan opstå tvivl om kriterierne for, hvad der skal til for at få tildelt kontrakten.
Jeppe Kofod (S), 2001-05-03:
Moderne udenrigspolitik handler efter Socialdemokratiets opfattelse lige så meget om at bekæmpe årsagerne til ustabiliteten ved at skabe økonomisk og miljømæssig udvikling, fremme demokratiet og menneskerettighederne, som om krudt og kugler eller for den sags skyld vildfarne missiler.
Poul Henrik Hedeboe (SF), 2004-12-08:
»Præcis hvorfor mener ministeren, at det er nødvendigt at vente til månedens udgang med at træffe afgørelse i sagen om en fjernbusterminal ved Polititorvet i København, når den relativt enkle sag har været sagsbehandlet i ministeriet og styrelser i godt 3 år?«
Søren Søndergaard (EL), 2018-02-27:
Jeg ved ikke, om hr. Rasmus Jarlov måske kan huske, da vi behandlede et forslag her i salen om, at idrætsudøvere, der havde vundet en medalje, altså var blevet nummer tre i stedet for nummer fire, måske ved en tilfældighed, ikke skulle betale skat af den gevinst og altså skulle have et særligt fradrag.
Knud Erik Hansen (SF), 2001-03-27:
Dansk Flygtningehjælp skriver i deres høringssvar: Det må derfor være en klar forudsætning for frihedsberøvelse på grund af butikstyveri, at asylbehandlingen og effektueringen af en eventuel udsættelse gennemføres meget hurtigt og i løbet af få uger.
Simon Emil Ammitzbøll (LA), 2010-06-03:
Så er jeg i øvrigt ikke kun glad for de taler, der har udtrykt enighed med os i Liberal Alliance, men selvfølgelig også for de taler fra hr. Søren Krarup og hr. Jesper Langballe, der har været, for de viser jo forskellen på det liberale og det mere kryptosocialdemokratiske, nationalt orienterede, som Dansk Folkeparti repræsenterer.
Ole Stavad (S), 2002-05-07:
Der ligger et spørgsmål, nr. 114: Ministeren bedes oplyse, om kommunale sekretariater kan gå i dialog, forhandling, med borgerne om f.eks. at ændre beslutninger truffet af vurderingsråd om f.eks. fravigelse fra normal lokal korrektion, priser på grundværdiområdet, fradrag for manglende vedligeholdelse, tillæg for særlige materialer og beliggenhed.
Klaus Hækkerup (S), 2000-04-04:
Nogle kommuner har en meget lille eller næsten ingen vækst, andre har en ganske betydelig vækst, og nogle af dem, der ikke har nogen vækst i elevtallet i folkeskolen, har måske en vækst i antallet af ældre og har brug for at gøre en særlig indsats dér, og så er det klart, at det er dér, der skal gøres noget.
Mette Frederiksen (S), 2003-04-03:
Det er derfor, vi siger, at med de foreliggende forudsætninger og med to rapporter, der siger, at der skal være en højere vækst i dansk økonomi, end alle andre siger der kan komme, er vi oprigtig bekymrede for, om ikke konsekvensen af en hurtig privatisering vil være dårligere tv til danskerne.
Karen Hækkerup (S), 2014-05-07:
I det svar redegjorde jeg for, at der nu er en politimæssig efterforskning i gang af det, der er foregået og er rullet op under titlen Se og Hør-skandalen, men der er også problemstillingen i forhold til Nets, der er problemstillingen i forhold til kreditkortoplysninger, der er også nu blevet rejst en problemstilling i forhold til alle de oplysninger, der er kommet fra SAS og Københavns Lufthavn, fra Rigshospitalet eller andre.
Jørgen Arbo-Bæhr (EL), 2006-01-18:
Det her drejer sig jo ikke om, hvad den enkelte får i løn under barsel, det drejer sig alene om, hvad arbejdsgiveren får refunderet af den pågældende løn, og det er altså for manges vedkommende hele lønnen og ellers en ganske betydelig del af lønnen for de meget højtlønnede.
Astrid Krag (SF), 2011-04-12:
Jeg er dem ikke bekendt, høringsparterne er dem ikke bekendt, ordføreren fra det ene regeringsparti kunne heller ikke oplyse mig om dem, og indtil videre har Dansk Folkepartis ordfører heller ikke kunnet oplyse mig om dem, så der er ikke med afsæt i virkeligheden nogen begrundelse for, hvorfor man skal fordoble sikkerhedsstillelsen.
Lene Espersen (KF), 2008-03-11:
Jeg vil sige til hr. Morten Messerschmidt, at jeg ikke er i tvivl om, at de lande, der i dag er medlemmer af EU, har været igennem en overordentlig hård proces for at gøre sig klar til at være fuldgyldige medlemmer af EU, herunder at deres retsvæsen og myndigheder har gennemgået en hård efteruddannelse, træning og andet, for at kunne leve op til de krav, der bliver stillet.
Mattias Tesfaye (S), 2020-06-11:
Med de aftaler blev der bl.a. givet mulighed for at få en bedre beboersammensætning i de mest udsatte boligområder, herunder Gellerupparken, ligesom der blev indført obligatoriske læringstilbud til 1-årige i udsatte boligområder, altså tilbud om at komme i vuggestue, og der blev sørget for en bedre fordeling af børn i daginstitutionerne og indført en obligatorisk sprogprøve i 0. klasse.
Ole Birk Olesen (LA), 2013-05-31:
Hvis vi tager en anden by, f.eks. Helsingør, vil den gennemsnitlige familie i det gennemsnitlige hus komme til at betale 823 kr. mere om måneden i grundskyld, og i Herlev er det for den tilsvarende familie 826 kr. mere om måneden i grundskyld.
Rosa Lund (EL), 2012-11-16:
Jamen det er jo altid fornuftigt at gøre ting på et oplyst grundlag, og det er også derfor, jeg siger, at når nu vi ved, at karakterer har en stor betydning i forhold til din sociale baggrund, altså hvor høje karakterer du får på din ungdomsuddannelse – det beviser samtlige undersøgelser, senest en fra Arbejderbevægelsens Erhvervsråd fra 2011, det er i hvert fald det, jeg kender til – så er det vel på et oplyst grundlag.
Jens Rohde (V), 2003-06-03:
Men med det, fru Marianne Jelved står og siger heroppe, erkender hun jo samtidig, at de skattelettelser, hun vil give, vil hun sørge for at kræve op andre steder. Det var det, jeg var inde på i min tale: Hvad i alverden er der dog ved, at man får skattelettelser på arbejde, hvis det hele spises op af vand, varme, el, benzinafgifter, øgede ejendomsskatter, øgede kommuneskatter, øgede amtsskatter? Intet.
Flemming Møller Mortensen (S), 2017-04-26:
Jeg ved, at flere af mine kolleger ligesom mig har arbejdet frem mod et behandlingstestamente, noget, der er i proces imellem Folketingets partier og sundhedsministeren, og vi havde også gerne set, at vi havde været klar til at få det indføjet i lovforslaget, som det ligger her.
Pernille Blach Hansen (S), 2003-05-12:
Men jeg ville gerne høre: Er Venstre ikke enig i, at der er brug for strammere miljøkrav til landbruget, især de steder, hvor der er godt drikkevand, sårbar natur og nogle nabohensyn, man er nødt til at tage væsentlig mere alvorligt, end man har gjort hidtil?
Pia Gjellerup (S), 2006-02-28:
Hvis det var sådan, at man ville give de kommuner, der vinder ved reformen, en gevinst på et helt skatteprocentpoint allerede i 2007, kunne det jo kun gøres, hvis man samtidig gik til de kommuner, der skal aflevere penge, og sagde til dem: Allerede næste år skal I i ét hug lave en fuld tilpasning for den solidariske gave, I nu skal give andre kommuner.
Hans Kristian Skibby (DF), 2002-05-27:
Det kan jeg ikke se, at vi gør, for som jeg udtrykkeligt sagde, er det, vi har gjort, jo, at vi er med i en finanslov, som dækker 2002, og vi er selvfølgelig også indstillet på at gå med i drøftelserne omkring en finanslov for 2003, men det forslag til vedtagelse, der ligger her i dag fra oppositionen, Socialdemokratiet, Kristeligt Folkeparti, De Radikale, SF og Enhedslisten, viser jo ganske klart, at man ønsker at pålægge regeringen nogle byrder, som kommer til at virke ind på finansloven for 2003.
Ellen Trane Nørby (V), 2006-10-11:
Derfor kan vi fra Venstres side støtte det forslag, der nu gør det muligt at ændre ved den kommunale fuldmagt, så kommunerne fremover helt legitimt har mulighed for at give såvel søskenderabat som fripladser og nedsat betaling til musikskolerne i forbindelse med talentpleje eller særlig dygtige elever.
Søren Søndergaard (EL), 1999-04-20:
Jeg er enig med hr. Aage Frandsen i, at det, at Folketinget får rådgivning, ikke ændrer noget ved, hvor ansvaret ligger. Men fru Birthe Rønn Hornbech lød jo utrolig radikal, altså nærmest venstreradikal, i sit udsagn: Ministeren har ansvaret, det vil vi ikke osv. Derfor vil jeg godt spørge fru Birthe Rønn Hornbech: Hvad er det så for et ansvar, Venstre vil gøre gældende over for ministeren?
Orla Østerby (KF), 2018-04-10:
Vi kommer ikke til at få en overskridelse på et milliardbeløb, vi kommer ikke til at se, at skatteborgerne kommer til at betale for det her, men det, vi er sikre på, er, at vi laver en model, som vi kan se økonomisk kommer til at hænge sammen, og så får vi at se, hvor mange megawatt vi får på den her model, som regeringen nu har sikret sig flertal for.
Özlem Sara Cekic (SF), 2013-04-19:
Med hensyn til nogle af forløbene har jeg tænkt, at sådan burde det være hver eneste gang, men jeg har også været igennem meget, meget lange forløb – forløb med meget lange ventetider eller med manglende koordinering, hvor man ikke bliver udredt ordentligt, og hvor den ene læge henviser til den anden.
Troels Lund Poulsen (V), 2011-03-31:
Man kan så sige til fru Marianne Jelved, at det var en længere historisk gennemgang af hele konstruktionen fra før professionshøjskolerne, og det var interessant at høre, men jeg tror ikke, jeg vil gå længere ind i den debat, når fru Marianne Jelved har forladt salen.
Julius Graakjær Grantzau (ALT), 2019-04-10:
Sundhedsstyrelsen skriver bl.a., at de umiddelbart ikke finder, at det fremsendte materiale indeholder tilstrækkelig og helt nødvendig robust information, så vi kan vurdere, om der skulle være grund til sundhedsmæssig bekymring i forbindelse med udrulningen og drift af 5G-teknologien.
Aage Frandsen (SF), 1998-06-04:
Vi havde gerne set en nøjere drøftelse af befordringsfradraget sat ind i en miljømæssig sammenhæng, hvor man så på, hvor fornuftigt det er, at man har et befordringsmæssigt fradrag, og at man prøver at se befordringen som ikke bare et arbejdsmarkedsredskab, men også i miljøpolitisk sammenhæng.
Lone Møller (S), 2002-05-03:
Men jeg vil gerne spørge fru Line Barfod: Tror fru Line Barfod ikke, at der er en meget stor chance for, at nu har man udset sig Danmark, og derefter vil man formentlig fra EU's side gå i gang med de lande, hvis blodproduktion ligner vores, og måske også kræve nogle ændringer her?
Helle Løvgreen Mølvig (RV), 2015-02-26:
I dag kan friplejeboliger udelukkende blive etableret gennem ombygning af privates ejendomme eller nybyggeri, og flere har ytret ønske om, at kommunen eksempelvis skulle kunne sælge nedlagte plejehjem til friplejeboligleverandørerne, og det gør vi nu muligt.
Elisabeth Arnold (RV), 2000-12-14:
Det er en ofte gentaget påstand fra Venstre - den blev også gentaget i dag af hr. Thor Pedersen - at Venstres mål er frit valg blandt de offentlige ydelser; den enkelte skal selv bestemme. Og der blev nævnt eksempler på børnepasningsområdet, på plejehjemsområdet og på sygehusområdet.
Lene Garsdal (SF), 2002-04-17:
Er det rigtigt, som jeg har forstået det, at det kun er ulykkesbegrebet, som skal diskuteres i partsudvalget, mens man holder fast i den nuværende definition af de arbejdsbetingede lidelser, for så ville det være sådan, at det næppe blev muligt for den store gruppe af nedslidte personer at få erstatning for nedslidning på arbejdsmarkedet inden for hjemmehjælperområdet og andre steder, hvor bevægeapparatslidelser er et stort problem?
Morten Østergaard (RV), 2009-02-20:
Derfor er det altså vores indstilling, at man skal være meget tilbageholdende med at lave overvågning, og derfor synes vi, at det er fornuftigt, at man har en ordning, hvor man kan gøre det, når man synes, det er nødvendigt, og vi synes også, at det er fornuftigt, at politiet i visse områder kan beslutte, at her er det fornuftigt at gøre det, ligesom man jo allerede i dag kan gøre det en række andre udsatte steder - tankstationer, banker osv. Jeg vil også sige, at hvis man skal ind på den her tankegang, vil det i hvert fald være en forudsætning for os, at der er - og det er jo så det, vi kan diskutere - et lokalt led i det og det ikke er noget, Folketinget trækker ned over hovedet på samtlige taxaer i hele landet, men derimod et spørgsmål om, at man giver nogle forstærkede muligheder for, at man eventuelt kan regulere det på lokalt plan.
Pernille Rosenkrantz-Theil (EL), 2003-03-28:
Det er bare ét eksempel på et stof, som er et dual use-produkt, og der mener vi, det kan være væsentligt at kigge på, om FN f.eks. kunne kontrollere, at når klor kommer til et af de lande, hvor man kan være bange for, at det falder i de forkerte hænder, bliver det udelukkende brugt til f.eks. at rense drikkevandsforsyningerne.
Henrik Dam Kristensen (S), 2012-02-22:
Jeg vil bare sige til fru Inger Støjberg, at jeg ikke tror, at man finder nogen i den socialdemokratiske folketingsgruppe, som ikke synes, at det er en rigtig god aftale, som vi nu tilbyder andre partier i Folketinget at være med i, nemlig at sikre både bedre og billigere kollektive trafik.
Jeppe Kofod (S), 2004-02-19:
Det er et ansvar, der gør sig gældende, når der er en fare for et skred i de internationale humanitære love, når der er en trussel i forhold til de Genèvekonventioner, som vi bygger vores internationale retssamfund på, og når grundlæggende menneskerettigheder er under pres eller trædes under fode.
Ole M. Nielsen (KRF), 2002-02-26:
Jeg synes da også, det vil styrke emnerne og initiativerne, hvis det er nogle, regeringen mener noget alvorligt med, at nogle af dem er vedtaget af et større flertal end lige nøjagtig V og K og måske Dansk Folkeparti - det er jo i hvert fald det, der skal til, for at der er flertal - således at vi andre kunne få lov til at støtte nogle af dem, om ikke dem alle sammen.
Per Stig Møller (KF), 2004-05-11:
og tilbyder mig at arbejde for, at f.eks. Danmark skal sende flere soldater af sted for at fylde tomrummet ud efter amerikanerne - vi kan heller ikke fylde det helt ud med soldater - men jeg har aldrig hørt, at hr. Søren Søndergaard beder os om at komme ned og med militær støtte den irakiske overgangsregering
Britta Schall Holberg (V), 2008-03-25:
Lovforslaget indebærer, at børnehaveklassetilbuddet på en fri skole også skal opfylde de krav, som stilles til folkeskolen, og lovforslaget betyder altså også, at de frie skoler for at opnå statstilskud som minimum skal omfatte børnehaveklasse samt 1.-7. klasse.
Jytte Andersen (S), 2002-04-11:
Når man kan bruge en argumentation som, at det handler om, hvorvidt man har et eller flere eller seks par sko, og så bliver der taget ét par, og så sammenligne det med, at der faktisk er massive besparelser, at der er en underminering af, ja, musikernes indkomstgrundlag, som de sådan set er lovligt berettiget til.
Pia Gjellerup (S), 1999-04-15:
Hvis vi ikke aktivt understøtter den styrkepositition, som danske maritime virksomheder har opbygget, vil vi se den samme udvikling, som vi har kunnet se i en række europæiske lande, hvor man i øjeblikket forsøger at samle, om jeg så må sige, stumperne af handelsflåderne.
Lars Kramer Mikkelsen (S), 2002-01-15:
Men her kommer der dog et, synes vi, meget kreativt forslag til, hvordan man kan løse en del af problemet for unge mennesker og også skabe en ny boform, som formentlig vil være temmelig attraktiv, og så er svaret: Det handler i virkeligheden blot om, at vi skal punke kommunerne lidt mere, sådan som vi sædvanligvis skubber aben fra os.
Morten Messerschmidt (DF), 2025-02-25:
Hvis vi er enige om – og det tror jeg vi alle sammen er – at vi gerne vil korruptionen til livs, og at vi også gerne vil mistanken om korruption og nepotisme til livs, og vi så har et parti, som helt alene og uden sammenligning med andre partier har fundet en vej til at skjule sine partiregnskaber, samtidig med der er omfattende mistanke om, at partiets formand har modtaget penge fra CIP og andre kapitalfonde osv. osv., så spørger jeg bare justitsministeren, fordi jeg kender ham som et hæderligt menneske, om det ikke ville være godt at lave den regel om.
Jette Gottlieb (EL), 2024-05-03:
Vi vil gerne i udvalgsarbejdet drøfte, om man kan dele lovforslaget op, for der er nogle af de førstnævnte ting i forslaget, som vi faktisk er rigtig enige i, f.eks. lægers uddannelsesforløb og sådan nogle ting, som vi selv tidligere har foreslået.
Jørn Jespersen (SF), 2001-12-12:
Derimod er det blevet helt tydeligt, at regeringen og statsministeren har draget en konklusion, før beslutningsgrundlaget var i orden, nemlig at der skal spares 1,5 mia. kr. på verdens fattige, fordi de skal bruges på formål i Danmark, som statsministeren er kommet til at love
Sonja Albrink (CD), 2001-03-22:
Rehabilitering må selvfølgelig meget gerne som foreslået af Kristeligt Folkeparti tage udgangspunkt i, at kvinden kan få et rygstød til at møde de kriser, som kan opstå, også i forbindelse med en eventuel hjemrejse. Om det er det ene eller andet forslag, der er bedst, eller om de tre forslag, vi behandler, overhovedet er tilstrækkelige, vil jeg lade være usagt her, for der er absolut tale om nogle vanskelige problemstillinger, og der kan være ting, man ikke har taget højde for i forslagene eller ikke været opmærksom på i denne debat.
Erik Larsen (V), 2001-04-26:
Det bør der kunne laves om på, så disse sådan belastende oplysninger, man skal give sin kommune, ikke længere bør finde sted. Med hensyn til forslaget om tidspunktet for udbetaling af pension er jeg nødt til at sige, at vi i Venstre føler, at der er nogle situationer, hvor det er stærkt belastende og uværdigt, nemlig at man har modtaget pension, der er gået ind i ens pengeinstitut, og så får man besked på - det kan faktisk være 1-2 dage efter dødsfaldet - at man skal tilbagebetale.
Ellen Trane Nørby (V), 2018-11-23:
Og derfor har vi også afvejet både hensynet til barnets rettigheder og en række andre forhold, som går fra, hvilken situation vi har i forhold til religionsfrihed, hvilken situation vi har for trossamfund i Danmark, udenrigs- og sikkerhedspolitiske dimensioner og selvsagt også sundhedsfaglige dimensioner, og hvor jeg, som jeg også oplyste under F 25-forhandlingen, kan sige, at når det handler om sundhedsmyndighederne i Danmark, er det ikke sådan, at de fraråder det her ud fra sundhedsfaglige vurderinger.
Mogens Jensen (S), 2010-06-03:
At vi her i Folketinget skal sidde og bestemme, hvordan man skal agere ude i menighedsrådene i folkekirken og i øvrigt også i andre trossamfund, synes jeg da er at forsøge at begynde at agere på kirkens vegne frem for at stille kirken frit og give kirken, det enkelte menighedsråd og den enkelte præst, mulighed for selv at tage stilling til, om man vil vie homoseksuelle eller ej.
Lars Løkke Rasmussen (M), 2023-11-15:
Når vi ikke har nogen ambitioner om at kontakte Albanien specifikt, er det, fordi den her aftale specifikt er møntet på at redde migranter reddet til søs af Italien og bygger på de særlig tætte relationer mellem de to lande, hvilket i øvrigt også er understreget af Albaniens egen premierminister.
Christian Mejdahl (V), 1999-01-27:
Hvis vi kunne få nogle flere elastikker ind i det her, så tror jeg såmænd også, at vi kunne finde en fornuftig fællesnævner. Så skal jeg til hr. Erling Christensen sige, at det eksempel, han nævner fra mødet i Hammershøj, er i frisk erindring, og det har jeg indviet min gruppe i.
Pernille Schnoor (ALT), 2019-01-10:
Vi er jo selvfølgelig stadig væk med i aftalen, men vi har altså nogle forbehold, og vi mener, at hvis man går videre med lovforslaget, som man jo gør, så skal vi altså have specificeret og konkretiseret og kigget på nogle konkrete problemstillinger, som vi finder problematiske.
Ole Sohn (SF), 2005-03-01:
Hvor man ofte kan have anledning til at kritisere, at der er lavet en aftale regeringen og Socialdemokratiet imellem om en minimumsimplementering, så kan jeg forstå, at man har fundet ud af, at det måske her er praktisk at lave en parallelitet til aktieselskabsloven, og det skal der da heller ikke lyde utak for her.